CELEX: 62014TN0432
Language: et
Date: 2014-06-13 00:00:00
Title: Kohtuasi T-432/14: 13. juunil 2014 esitatud hagi – Remolcadores Nosa Terra ja Hospital Povisa versus komisjon

4.8.2014   
            
            
               ET
            
            
               Euroopa Liidu Teataja
            
            
               C 253/58
            
         13. juunil 2014 esitatud hagi – Remolcadores Nosa Terra ja Hospital Povisa versus komisjon
   (Kohtuasi T-432/14)
   2014/C 253/78
   Kohtumenetluse keel: hispaania
   
      Pooled
   
   
      Hagejad: Remolcadores Nosa Terra, SA (Vigo, Hispaania) ja Hospital Povisa, SA (Vigo, Hispaania) (esindaja: advokaat J. Otero Novas)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada vaidlustatud otsus osas, milles see seondub sellistele soodustustele vastavate summade tagasinõudmisega, mida otsuse kohaselt võimaldati hagejatest äriühingutele kui mitme majandushuviühingu (AIE) liikmetele ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas menetluses vaidlustatud otsus on sama, mis vaidlustati kohtuasjas T-515/13: [Hispaania vs. komisjon].
   Hagi põhjenduseks esitavad hagejad järgmised faktiväited:
   
               1.
            
            
               Hispaania maksu tasaarvelduse süsteem (SEAF) on tervik, mille alla kuuluvad eri meetmed (millest mõned on komisjoni arvates õiguspärased ja mõned mitte), mis on vältimatult vajalikud selleks, et sõlmida laevaehituslepingud Hispaania laevatehastega.
            
         
               2.
            
            
               Isegi kui otsesoodustusi, mille komisjon määratles õigusvastastena, anti osalevatele AIE-dele, ehitati kogu süsteem üles ja seda rakendati selleks, et need soodustused kanduksid üle kõigile süsteemis osalejatele: laevatehastele, AIE-dele, laevaomanikele, korraldavatele pankadele ja eri tehinguid vahendavatele äriühingutele.
            
         
               3.
            
            
               Komisjon nägi oma otsuses ette riigi kohustuse nõuda tagasi antud ebaseaduslik abi, kuid seda tehes nägi ta ette, et abi tuleb tagasi nõuda üksnes AIE-delt, jättes tagasimaksmise kohustuse ette nägemata kõigi teiste süsteemis osalejate puhul.
            
         
               4.
            
            
               Otsuses ei põhjendatud, miks selle juhtumi puhul otsustati abi tagasinõudmise kasuks ega seda, miks tagasimaksmise kohustus pandi üksnes AIE-dele.
            
         
               5.
            
            
               Tagasimaksmise kohustuse panemine ainuüksi AIE-dele vastab eesmärkidele, mis erinevad nendest eesmärkidest, mis õigustavad komisjonile sellise kohustuse panemise pädevuse andmist.